PATVIRTINTA

Šiaulių lopšelio-darželio „Pupų pėdas“

direktoriaus 2021-05-19

įsakymu Nr. V-38 (1.5)

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS**

**VAIKŲ PROJEKTO „POPIERINIŲ LĖKTUVĖLIŲ DIENA“ NUOSTATAI**

**PROJEKTO PRISTATYMAS**

 Kiekvienais metais gegužės 26 dieną Jungtinėse Amerikos Valstijose švenčiama nacionalinė popierinių lėktuvėlių diena. Minint popierinio lėktuvėlio dieną paprastai rengiami susibūrimai, kurių dalyviai iš popieriaus patys lanksto lėktuvėlius ir juos leidžia į orą. Tokių švenčių metu dažniausiai rungiamasi dviejose kategorijose - atstumo ir laiko ore.

**BENDROSIOS NUOSTATOS**

1. Ikimokyklinio ir priešmokyklinio amžiaus vaikų projekto „Popierinių lėktuvėlių diena“ (toliau – projektas) nuostatai reglamentuoja projekto tikslą ir uždavinius, dalyvius, organizavimo tvarką, terminus ir dalyvių apdovanojimus.
2. Projektą organizuoja Šiaulių lopšelio-darželio „Pupų pėdas“ ikimokyklinio ugdymo pedagogė Agnė Dovalgaitė-Trumpelė.
3. Projektą koordinuoja direktoriaus pavaduotoja ugdymui Indra Jankevičienė.
4. Informacija apie projektą ir nuostatai skelbiami Šiaulių lopšelio-darželio interneto svetainėje <http://www.pupupedas.tavodarzelis.lt>.

**TIKSLAS IR UŽDAVINIAI**

1. Tikslas – vaikų fizinio aktyvumo skatinimas, džiugių emocijų suteikimas panaudojant netradicines priemones – popierinius lėktuvėlius.
2. Uždaviniai:
	1. Suteikti vaikams galimybę fiziškai aktyviai praleisti laiką.
	2. Ugdyti vaikų kūrybiškumą lankstant ir puošiant popierinius lėktuvėlius.
	3. Skatinti ikimokyklinio ugdymo įstaigų bendruomenės narių bendradarbiavimą.
	4. Įtraukti ugdytinių tėvus į bendrą veiklą.

**DALYVIAI**

1. Dalyviai - šalies ikimokyklinio ir priešmokyklinio ugdymo įstaigų ugdytiniai, pedagogai, vaikų tėveliai.

**ORGANIZAVIMAS**

1. Kiekviena projekte dalyvaujanti įstaiga nuo 2021 m. gegužės 26 d. iki 2021 m. birželio 2 d. organizuoja sportinį renginį, kuriame kiekvienas dalyvis privalo turėti popierinį lėktuvėlį. Galimos įvairios renginio formos.
2. Projekto dalyviai iki 2021 m. birželio 9 d. atsiunčia nuotraukas (iki 3 nuotraukų) ir dalyvio anketą el.paštu poplektuveliai@gmail.com

**APDOVANOJIMAI**

1. Dalyviai, atsiuntę nuotraukas ir aprašymus elektroniniu paštu, bus apdovanojami padėkos raštais, pedagogams bus išsiųstas raštas dėl dalyvavimo projekte.

**BAIGIAMOSIOS NUOSTATOS**

1. Projekto dalyvis, pateikdamas nuotraukas, patvirtina, kad yra gavęs joje esančių asmenų sutikimą nuotraukas pateikti projektui. Už autorinių teisių pažeidimus atsako nuotraukas pateikę asmenys.
2. Organizatoriai pasilieka teisę projekto metu atsiųstas nuotraukas panaudoti įstaigos internetinėje svetainėje, spaudoje.
3. Projekto veiklos rezultatai bus patalpinti Šiaulių lopšelio-darželio „Pupų pėdas“ internetinėje svetainėje <http://www.pupupedas.tavodarzelis.lt>.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Respublikinio ikimokyklinio ir

 priešmokyklinio amžiaus vaikų

 projekto “Popierinių lėktuvėlių diena”

 nuostatų priedas

**DALYVIO ANKETA**

|  |  |
| --- | --- |
| Atsakingo asmens vardas, pavardė |  |
| Įstaigos pavadinimas |  |
| Miestas |  |
| **Kontaktai:** |
| Tel. |  |
| El.paštas |  |
| Trumpas renginio aprašymas |  |
| Dalyvių amžius  |  |